Bundsdagswahlkreis Stood I-Rodenborg II
De Bundsdagswahlkreis Stood I-Rodenborg II is en Wahlkreis bi de Wahlen to’n Düütschen Bundsdag in Neddersassen.

Dor höört de Noorden von’n Landkreis Rodenborg mit de Gemenen Bremervöör un Gnarrenborg un de Samtgemenen Geestborn, Sürsen, Zittens, Tarms un Zeven un de Süden von’n Landkreis Stood mit de Gemenen Stood, Buxthu un Jörk un de Samtgemenen Obbens, Freenbeek, Harsfeld, Hornborg un Lüh to.

Historie 

De Wahlkreis is to de Bundsdagswahl 2009 ut Delen von de Wahlkreise Rodenborg-Veern un Stood-Cuxhoben nee billt worrn un harr de Wahlkreisnummer 31. To de Bundsdagswahl 2013 hett de Wahlkreis de ne’e Nummer 30 kregen.

Afornte 
Direkt wählt Afornte in’n Wahlkreis weren:

2009 

Bi de Bundsdagswahl an’n 27. September 2009 hett dat in’n Wahlkreis Stood I-Rodenborg II (Wahlkreisnummer 31) acht Direktkannedaten geven. As Afornten direkt wählt worrn is Martina Krogmann von de CDU.

Krogmann hett ehr Amt an’n 1. April 2010 dalleggt, nadem se Baas von de Vertredung von dat Land Neddersassen bi’n Bund worrn is. Hans-Werner Kammer is för ehr över de Landslist von de CDU narückt.

2013 

Bi de Bundsdagswahl an’n 22. September 2013 hett dat in’n Wahlkreis Stood I-Rodenborg II (Wahlkreisnummer 30) negen Direktkannedaten un 14 Landslisten geven. As Afornten direkt wählt worrn is Oliver Grundmann von de CDU.

2017 

Bi de Bundsdagswahl an’n 24. September 2017 hett dat in’n Wahlkreis Stood I-Rodenborg II (Wahlkreisnummer 30) acht Direktkannedaten un 18 Landslisten geven. As Afornten direkt wählt worrn is Oliver Grundmann von de CDU.

Weblenken

 Wahlkreisergebnisse früherer Bundestagswahlen (hoochdüütsch)

Wahlkreis
Landkreis Rodenborg (Wümm)
Landkreis Stood